館中寫懷寄樂山琴庵
作者：張埴
朝代：宋

paragraphs: 動盪六合間，是誰行春風。
萬有本天分，此氣何沖融。
一噓著舊樹，幾朵班新紅。
居然受巧摘，持以當晴穹。
相期到爛熳，一笑成舂容。
政不滿金谷，何復言錦宮。
未嘗五日雨，人事乃爾窮。
亦思發幽抱，求勿孤天工。
跛履去洛陽，打拐不謂同。
旦莫造化手，倘俠辟可衷。